Praefatio. IX 



ribus sciscitatus, multa et de organis et de usu 

 eorum praeclara, nec non in vivis vel recens inter- 

 fectis animalibus noscenda docuisset. Nihilo tamen 

 minus addubitanti mihi, pretiumne lucraturus sim 

 operae otioque impenso aequum, evenit, ut opus 

 ichthyologicum a Cuviero coeptum et tum quidem 

 ad decimum usque tomum progressum, Regiarum 

 nostrarum piscium collectionum ordinis renovandi 

 causa diligentiori studio perlegendum esset. Qua in 

 re tam multa occurrebant in speciebus a Forstero 

 repertis et a Schneidero minime exhaustis vel falsa 

 luce obumbrata vel in dubio relicta, vera tamen so- 

 lidaque descriptionis originalis cognitione facile evi- 

 tanda, ut mihi persuasum haberem, posse adhuc ta- 

 lia damna, praesertim divulgatis picturarum Londi- 

 nensium descriptionibus, resarciri. Qua sententia a 

 classe physicali comprobata, Regia academia impen- 

 sas operis benevole praebuit. 



Duplex deinde extitit operae difficultas, quod, 

 etsi forma ipsa, qua erat textus originalis, quippe 

 qui ea, qua opus est, politione et elegantia carebat, 

 typis tradi vetuit, tamen omnem varietatem, nisi 

 re ipsa postulatam, ne et auctori et textui fieret 

 iniuria, diligentissime evitari necesse erat. Acces- 

 sit, quod auctor alio loco mutaverat, quae alio 

 integra manserant, quod primas rerum denomina- 

 tiones non ubique easdem retinuerat, quamquam 

 alias ad eas recurrat, quod denique in ipsis voca- 



